帛远，字法祖，伊本来姓万，是当时河内地方个人(大概是现在河南黄河以北地区)。伊个父亲个名字叫威达，勒当时辰光以通儒博雅名气交关大。帛远主要活动勒西晋时期，来勒关中（今陕西省个地方）进行翻译经书特之弘扬佛法个事业。总个看起来，西晋辰光佛教个传播重点主要还是以译经为主。佛典译注个焦点还是接勒后汉、三国辰光个佛教义学风气，以方等特之般若部分作为正宗，译经水平还呒没达到叫做信、达、雅个成熟程度，所以后世研究学习个些经书个人不多。